****

**V I L J A N D I L I N N**

**LINNAVOLIKOGU**

**KULTUURIKOMISJONI**

**KOOSOLEKU PROTOKOLL**

Viljandis 9. september 2021 nr 1-10/21/46

Algus kell 16.00, lõpp kell 16.46

**Koosolekut juhatas** Marko Tiitus

**Protokollis** Helena Tiivel

**Võtsid osa liikmed:** Malle Allese, Peeter Allikoja, Agda Grahv, Jaana Hinno, Valli Pang, Allan Praats, Veronika Raudsepp Linnupuu, Marko Tiitus, Ruth Vaar

**Puudusid**: Liis Aedmaa, Vallo Kirs, Riivo Neering,

**Koosolekul viibisid**: rahandusameti juhataja Marika Aaso, abilinnapea Jane Koitlepp, sisekontrolör Liivia Kruusmägi, kultuuri- ja noorsootöö spetsialist Vilja Volmer-Martinson

Koosolek toimus füüsiliselt raekojas ja elektrooniliselt Microsoft Teamsi vahendusel.

Koosoleku juhataja küsis, kas komisjon kinnitab päevakorra

**Hääletati:**

6 poolt, vastu ja erapooletuid ei olnud.

**PÄEVAKORD:**

1. Viljandi linna 2021. a II lisaeelarve kinnitamine (2021/376)

2. Projektitoetused

**PÄEVAKORRAPUNKT NR 1**

**Viljandi linna 2021. a II lisaeelarve kinnitamine (2021/376)**

**KUULATI:**

M. Aaso andis ülevaate eelnõust, mille eesmärk on kinnitada Viljandi linna 2021. aasta II lisaeelarve kogumahuga 340 149 eurot.

Koosolekuga liitusid P. Allikoja ja A. Praats.

Koosoleku juhataja pani eelnõu hääletusele.

**Hääletati:**

8 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi linna 2021. a II lisaeelarve kinnitamine (2021/376)“.

**PÄEVAKORRAPUNKT NR 2**

**Projektitoetused**

M. Tiitus projektide hääletamisel ei osale, kuna ei hinnanud Spokus taotlusi.

Spordivaldkonna projektitaotlused:

* Mittetulundusühing Päikesekillu Perekeskus taotleb 1476 eurot Viljandi Õhtune Maastikumäng - V.Õ.M.M 2021 korraldamiseks.

V. Raudsepp Linnupuu – teen ettepaneku toetada täissummas.

Komisjon nõustus ettepanekuga, keegi hääletust ei nõudnud.

Komisjoni ettepanek on eraldada 1476 eurot.

* Mittetulundusühing Motospordiklubi Nord taotleb 2000 eurot noorte, Sten Ivanov ja Paul Richard Laur ettevalmistuseks ja võistlustel osalemiseks. Kalvin Thomas Royster ja Kätlin Bogatenkov treeninguteks ja ettevalmistuseks 2022 aastaks.

P. Allikoja - teen ettepaneku eraldada täissumma.

Komisjon toetas ettepanekut.

Komisjoni ettepanek on eraldada 2000 eurot.

V. Volmer-Martinson – teen ettepaneku lisada siia taotlusele lisaklausel, et nad saavad toetuse väljamakse vaid juhul, kui nad taotlevad loa järvel treeningute läbi viimiseks.

V. Raudsepp Linnupuu - oleme ka varasemalt pannud klausleid toetuste juurde, et anname toetuse mingitel tingimustel.

A. Praats – luba on kindlasti vajalik ja see klausel võiks kindlasti sees olla.

P. Allikoja – kas kultuurikomisjon on see, kes peab selle korrale kutsumisega tegelema?

M. Tiitus – olen Peetriga nõus, kõik ürituste korraldajad peavad neid üritusi läbi viima kooskõlas seaduste ja kordadega.

V. Volmer-Martinson – leian, et volikogu, linnavalitsus ja komisjonid on kõik üks süsteem, siis ühiste jõududega, jah, võiksime seda teha.

L. Kruusmägi – meie MTÜ-de toetamise kord näeb ette, et kui komisjon on kinnitanud oma otsusega summa, siis linnavalitsus seda enam muuta ei saa. Kui see 2000 eurot on neile lubatud, siis neil on õigus sellele rahale. See klausel võiks seal juures olla, see annab kindlust ka linnavalitsusele, et komisjon on teadlik sellest, et toetuse saajad tegutsevad seaduslikult.

Koosoleku juhataja pani ettepaneku lisada toetuse juurde lisaklausel hääletusele.

**Hääletati:**

8 poolt, vastu ja erapooletuid ei olnud.

Toetus antakse Mittetulundusühingule Motospordiklubi Nord vaid juhul, kui klubi taotleb loa järvel treeningute läbiviimiseks.

Koosoleku juhataja palus komisjonil kinnitada spordivaldkonna toetuste summad.

**Hääletati:**

7 poolt, vastu ja erapooletuid ei olnud.

Kultuurivaldkonna taotlused:

* Viljandi Vanamuusika Festival Mittetulundusühing taotleb 3000 eurot Sariprojekt "MuusikaSündmus" hooaja alguseks. Sügis 2021.

V. Raudsepp Linnupuu – teen ettepaneku eraldada 3000 eurot.

Komisjon nõustus ettepanekuga, keegi hääletust ei nõudnud.

Komisjoni ettepanek on eraldada 3000 eurot.

* Mittetulundusühing Viljandi Kitarrifestival taotleb 3000 eurot Viljandi Kitarrifestivali 2021 korraldamiseks ja läbiviimiseks.

M. Allese – teen ettepaneku eraldada 3000 eurot.

**Hääletati:**

6 poolt, vastu ja erapooletuid ei olnud.

Komisjoni ettepanek on eraldada 3000 eurot.

* Viljandi Muuseum taotleb 1245 eurot näituse „Unustatud tsaariaeg“ korraldamiseks.

P. Allikoja – teen ettepaneku eraldada 1000 eurot.

Komisjon nõustus ettepanekuga, keegi hääletust ei nõudnud.

Komisjoni ettepanek on eraldada 1000 eurot.

* Eesti Kammerkooride Liit taotleb 450 eurot “Alo Ritsing 80” kontsertideks Viljandis 2021.

P. Allikoja – teen ettepaneku eraldada 400 eurot.

V. Raudsepp Linnupuu – teen ettepaneku eraldada täissumma 450 eurot.

**Hääletati:**

400 – 4 poolthäält

450 – 3 poolthäält

Komisjoni ettepanek on eraldada 400 eurot.

* MTÜ Suured teod taotleb 4500 eurot Viljandi Rütmifestivaliks 2021.

M. Tiitus – kas 3000 eurot on sobiv summa?

Komisjon nõustus ettepanekuga, keegi hääletust ei nõudnud.

Komisjoni ettepanek on eraldada 3000 eurot.

* MTÜ Suured teod taotleb 450 eurot 3d heli- ja visuaaltehnoloogia magistritöö avalikuks ettekandeks.

V. Raudsepp Linnupuu – eraldada täissumma.

Komisjon nõustus ettepanekuga, keegi hääletust ei nõudnud.

Komisjoni ettepanek on eraldada 450 eurot.

* Mittetulundusühing Pihlamäe taotleb 4708 eurot "Loov Viljandi" sügis-talv giidituurideks ja postkaartideks.

M. Allese – teen ettepaneku eraldada 2800 eurot.

J. Hinno – teen ettepaneku eraldada 2050 ja tõsta teistel projektidel summat.

**Hääletati:**

2050 – 6 poolthäält

Komisjoni ettepanek on eraldada 2050 eurot.

M. Tiitus – kuna hetkel on raha veel alles, siis põhjendatud ettepanekutega võime suurendada eespool arutatud projektide summasid.

Küsimus sisekontrolörile – kas meie kord lubab meil samuti summasid järele jäänud rahast suurendada?

L. Kruusmägi – see on teie otsustada, kui teie arvates need projektid linnale ja kodanikele lisaväärtust toovad, siis on see teie valik neid projekte toetada nii, nagu te seda soovite.

P. Allikoja - teen ettepaneku Rütmifestivalile 500 eurot juurde anda.

**Hääletati:**

7 poolt, vastu ja erapooletuid ei olnud.

**Komisjoni ettepanek on eraldada MTÜ-le Suured Teod 3500 eurot Viljandi Rütmifestivali korraldamiseks.**

V. Raudsepp Linnupuu – teen ettepaneku anda Alo Ritsingu kontserdile täissumma ehk 50 eurot juurde.

**Hääletati:**

7 poolt, vastu ja erapooletuid ei olnud.

**Komisjoni ettepanek on eraldada** **Eesti Kammerkooride Liidule 450 eurot “Alo Ritsing 80” kontsertide korraldamiseks Viljandis.**

M. Allese – teen ettepaneku anda muuseumile täissumma ehk 240 eurot juurde.

**Hääletati:**

7 poolt, vastu ja erapooletuid ei olnud.

**Komisjoni ettepanek on eraldada Viljandi Muuseumile 1240 eurot näituse „Unustatud tsaariaeg“ korraldamiseks.**

Koosoleku juhataja palus komisjonil kinnitada kultuurivaldkonna toetuste summad.

**Hääletati:**

7 poolt, vastu ja erapooletuid ei olnud.

**OTSUSTATI:**

1. Eraldada (spordivaldkond):

|  |  |  |  |
| --- | --- | --- | --- |
| 1.1. | Mittetulundusühing Päikesekillu Perekeskus | Viljandi Õhtune Maastikumäng - V.Õ.M.M 2021 | 1476 € |
| 1.2. | Mittetulundusühing Motospordiklubi Nord | Noorte ettevalmistus ja võistlustel osalemine 2022 aastal. | 2000 € |

1. Toetus antakse Mittetulundusühingule Motospordiklubi Nord vaid juhul, kui klubi taotleb loa järvel treeningute läbiviimiseks.
2. Eraldada (kultuurivaldkond):

|  |  |  |  |
| --- | --- | --- | --- |
| 3.1. | Viljandi Vanamuusika Festival Mittetulundusühing | Sariprojekt "MuusikaSündmus" hooaja algus | 3000 € |
| 3.2. | Mittetulundusühing Viljandi Kitarrifestival | Viljandi Kitarrifestivali 2021 korraldamine ja läbiviimine | 3000 € |
| 3.3. | Viljandi Muuseum | Näituse „Unustatud tsaariaeg“ korraldamine | 1240 € |
| 3.4. | Eesti Kammerkooride Liit | “Alo Ritsing 80” kontserdid Viljandis 2021 | 450 € |
| 3.5. | MTÜ Suured teod | Viljandi Rütmifestival 2021 | 3500 € |
| 3.6. | MTÜ Suured teod | 3d heli- ja visuaaltehnoloogia magistritöö avalik ettekanne | 450 € |
| 3.7. | Mittetulundusühing Pihlamäe | "Loov Viljandi" sügis-talv giidituurid ja postkaartid | 2050 € |

(allkirjastatud digitaalselt) (allkirjastatud digitaalselt)

Marko Tiitus Helena Tiivel

koosoleku juhataja protokollija